বাংলাদেশের রাষ্ট্রপতি নির্বাচন, ১৯৭৮
রাষ্ট্রপতি নির্বাচন ১৯৭৮, বাংলাদেশে ৩ জুন ১৯৭৮ সালে অনুষ্ঠিত হয়। এটি ছিল বাংলাদেশের রাষ্ট্রপতির জন্য প্রথম গণ নির্বাচন যিনি পূর্বে জাতীয় সংসদ দ্বারা নির্বাচিত হয়েছেন। নির্বাচনে জিয়াউর রহমান জয় লাভ করেন, যিনি ৭৬.৬% ভোট লাভ করেন। মোট ভোট সংগৃহীত হয়েছিল ৫৪.৩%।
মতিউর রহমান নিজামী
মাওলানা মতিউর রহমান নিজামী ১৯৫৪ সালে যুক্তফ্রন্টে ছাত্ররাজনীতির মাধ্যমে তার রাজনৈতিক জীবন শুরু করেন। ১৯৬১ সালে তৎকালীন পাকিস্তান জামায়াতে ইসলামীর ছাত্র সংগঠন ইসলামী ছাত্র সংঘের (বর্তমান ইসলামী ছাত্র শিবির) সাথে যুক্ত হন। পরপর তিন বছর (১৯৬৬-৬৯) তিনি পূর্ব পাকিস্তান ইসলামী ছাত্র সংঘের সভাপতির দায়িত্ব পালন করেন । এরপর দুইবার তিনি গোটা পাকিস্তান ইসলামী ছাত্র সংঘের কেন্দ্রীয় সভাপতির দায়িত্ব পালন করেন। বাংলাদেশ স্বাধীন হওয়ার পর বাংলাদেশের প্রথম রাষ্ট্রপতি শেখ মুজিবুর রহমান জামায়াতে ইসলামী এবং এর অনেক সদস্যকে রাজনীতি থেকে নিষিদ্ধ ঘোষণা করেন কারণ দলটি মুক্তিযুদ্ধের সময় পাকিস্তান বাহিনীকে সমর্থন দিয়েছিল। এ সময় মাওলানা মতিউর রহমান নিজামী এবং দলের আরো কয়েকজন প্রধান নেতৃবৃন্দ বাংলাদেশ ত্যাগ করেন।